Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Magyar Vadászkamaráról szóló 1997. évi XLVI. törvény
Paragraph Index: 118

14. § (1) bekezdése alkotmányellenes, ezért azt 2003. március 31-ei hatállyal megsemmisíti. Ezt a határozatát az Alkotmánybíróság a ben közzéteszi. INDOKOLÁS I. Az Alkotmánybírósághoz két indítvány érkezett az Országos Magyar Vadászkamaráról szóló 1997. évi XLVI. törvény (a továbbiakban: Vkt.) 14. § (1) bekezdésében foglaltak alkotmányellenességének megállapítása és megsemmisítése iránt. Az indítványozók szerint a Vkt. ezen rendelkezése folytán sérelem éri az Alkotmány 63. § (1) bekezdésében biztosított egyesülési szabadságot. Álláspontjuk szerint a vadászkamara nem lát el olyan közfeladatot, amely szükségessé teszi a kötelezõ tagságot. A kamara — a vadászjegyek kiadását is ideértve — nem végez olyan érdemi tevékenységet a vadászok érdekében, amelyet a hagyománnyal rendelkezõ más érdekképviseleti szervezetek, különösen a vadászok megyei szövetségei ne végezhetnének el. Hasonló megfontolásból, a vadászkamarák létrehozásával párhuzamosan, más tevékenységre alakult egyesületek tagjai is kamarákba kényszeríthetõk volnának. Arra is hivatkoztak az indítványozók, hogy a kötelezõ vadászkamarai tagság bevezetésével a sportvadászok újabb anyagi kiadásokra 2002/130. szám kényszerülnek, a vadászjegy árát duplájára emelték, és ennek ötven százaléka a kamarát illeti. Állították továbbá, hogy az Alkotmány 70/A. § (1) bekezdésében rögzített hátrányos megkülönböztetés tilalma is sérül a támadott rendelkezéssel. Az indítványozók szerint a vadászkamarák létrehozása nem a hivatásos vadászok, hanem a sportvadászok tekintetében sérelmes. A sportvadászok ugyanis, a hivatásos vadászoktól eltérõen nem foglalkozásszerûen végzik a vadászati tevékenységet, a vadászkamarai tagság ugyanakkor a két különbözõ csoportra egyformán kötelezõ. Az egyik indítványozó arra is hivatkozott továbbá, hogy a támadott rendelkezés „sérti az állampolgár (hivatásos és sportvadász) önrendelkezési jogát”. Az Alkotmánybíróság az indítványokat — álláspontjuk kifejtése érdekében — megküldte a földmûvelésügyi miniszternek és az Országos Magyar Vadászkamara elnökének. II.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes